stanford-oval/wikipedia huggingface dataset:
10,5 cm leichte Feldhaubitze 18
Käyttö Suomessa

Suomeen tykkimallia ostettiin Saksasta vuoden 1944 keväällä 53 kappaletta. Suomessa nimikkeeksi tuli 105 H 33. Juuri ennen välien rikkoutumista Saksan kanssa oli ehditty laivata 8 kpl haupitseja mallia 10,5 cm leFH 18/40, jotka saapuivat Suomeen 5.9.1944. Ne saivat nimikkeen 105 H 33–40. Mallissa 18/40 oli sama putki kuin mallissa 18, mutta se oli asennettu 7,5 cm Pak 40 -panssarintorjuntakanuunan modifioidulle lavetille tykin keventämiseksi. Nämä aseet eivät enää ehtineet mukaan sotatoimiin. Sodassa tykeillä ammuttiin 22 792 laukausta, yhtään tykkiä ei menetetty.
Tiedot

Kaliiperi: 105 mm
Putkipituus: 28 kaliiperia
Kantama 11,3 km
Tulinopeus 4–6 ls/min
Ammuksen paino 14,8–15,3 kg
Tuliasemapaino 1 985 kg
Jaettu Kevyt patteristo 17:lle, 20:lle ja 23:lle sekä Kenttätykistörykmentti 9:n 3. patteristolle.
Määrät ja vastaanottopäivät Suomessa

21.2.–4.3.1944 53 kpl 105 H 33 (10,5 cm leFH 18)
5.9.1944 8 kpl 105 H 33-40 (10,5 cm leFH 18/40)
Zomboy

| Zomboy |
| --- | --- |

Henkilötiedot
Syntynyt: 1. kesäkuuta 1989 (ikä 35)
Ammatti:  lauluntekijä, remixaaja, musiikkituottaja
Muusikko
Taiteilijanimi:  Place Your Bet$ Joshua Mellody
Aktiivisena:  2010—
Tyylilajit:  dubstep, electro house, drum and bass, glitch hop, drumstep, moombahcore
Levy-yhtiöt:  Never Say Die Records, No Tomorrow Records
Aiheesta muualla
Kotisivut
  [ Muokkaa Wikidatassa ] [ ohje ]  
Zomboy (oikealta nimeltään Joshua Mellody) on brittiläinen elektronisen musiikin tuottaja ja DJ.
Zomboyn debyytti "Game Time EP" julkaistiin vuonna 2011 Never Say Die Recordsin kautta. Hänen debyytti-EP oli Beatportin top 5 dubstep-listalla yli 8 viikkoa.  Vuoden lopussa hänen musiikkiaan ja remixejään lisensoitiin isommille levy-yhtiöille, kuten Warnerille ja Ministry of Soundille.
Vuonna 2012 Zomboy julkaisi toisen albuminsa "The Dead Symphonic EP". Maaliskuussa 2013 hän julkaisi singlen "Here to Stay", jossa oli mukana Lady Chann. Syyskuussa 2013 hänen "Reanimated EP" julkaistiin kahdessa osassa.
Zomboy on ottanut vaikutteita muun muassa Skrillexiltä ja Ruskolta.
Diskografia > EP:t

| Vuosi | Nimi | Julkaistu | Levy-yhtiö |
| --- | --- | --- | --- |
| 2011 | Game Time | 8. elokuuta 2011 | Never Say Die Records |
| 2012 | The Dead Symphonic | 3. syyskuuta 2012 | Never Say Die Records |
| 2013 | Here To Stay (feat. Lady Chann) (Remix) | 13. toukokuuta 2013 | No Tomorrow Records |
| 2013 | Reanimated Pt. 1 | 9. syyskuuta 2013 | Never Say Die Records |
| 2013 | Reanimated Pt. 2 | 9. syyskuuta 2013 | No Tomorrow Records |
| 2014 | The Outbreak | 4. elokuuta 2014 | Never Say Die Records |
| 2015 | Resurrected | 25. toukokuuta 2015 | Never Say Die Records |
Diskografia > Singlet

| Vuosi | Kappale | Levy-yhtiö |
| --- | --- | --- |
| 2013 | Here to Stay (feat. Lady Chann) | No Tomorrow Recordings |
| 2014 | WTF? | Never Say Die Records |
| 2014 | Survivors (MUST DIE!:n kanssa) | OWSLA |
| 2014 | Outbreak (feat. Armanni Reign) | Never Say Die Records |
Diskografia > Remixit

| Vuosi | Kappale | Artisti | Julkaistu | Levy-yhtiö |
| --- | --- | --- | --- | --- |
| 2011 | Only Girl (in the World) (Joshua Mellodyna) | Rihanna | Julkaistu YouTubessa | — |
| 2011 | Demons (Joshua Mellodyna) | Fenech-Soler | Julkaistu YouTubessa | — |
| 2011 | Little Dreams (Joshua Mellodyna) | Ellie Goulding | Julkaistu YouTubessa | — |
| 2011 | Pressure | Nadia Ali, Starkillers & Alex Kenji | Pressure (Remixes) | Simply Delicious |
| 2011 | Bass Cannon | Flux Pavilion | Released on SoundCloud | — |
| 2011 | Movements | Dead C∆T Bounce | Movements EP | Dga Fau Records |
| 2012 | Still Getting It | Foreign Beggars feat. Skrillex | Never Say Die (Deluxe Edition) | UKF/Never Say Die Records |
| 2012 | Hot Right Now | DJ Fresh feat. Rita Ora | Hot Right Now EP | Ministry of Sound |
| 2012 | Parasite (SKisMin kanssa) | Hadouken! | Parasite (Remixes) | Nettwerk |
| 2013 | Sunlight | Modestep | Evolution Theory (Deluxe Edition) | Polydor Records |
| 2014 | Where We Belong | Fedde Le Grand & Di-rect | Where We Belong (Remixes) | Flamingo |
Esiintymiset Suomessa

15. elokuuta 2014 – Weekend Festival, Helsinki
15. lokakuuta 2013 - Pakkahuone, Tampere
16. elokuuta 2013 – Neverland Festival, Oulu
19. elokuuta 2019 - Weekend Festival, Helsinki
Aiheesta muualla

Viralliset sivut
2014 MT69

| 2014 MT69 |
| --- | --- |
 2014 MT69:n liike on ympyröitynä.
Löytäminen
Löytäjät:  New Horizons -tutkimusryhmä
Löytöaika:  24. kesäkuuta 2014
Kiertoradan ominaisuudet
Keskietäisyys Auringosta:  43,23 AU
Pienin etäisyys Auringosta:  38,74 AU
Suurin etäisyys Auringosta:  47,72 AU
Eksentrisyys:  0,1038
Kiertoaika Auringon ympäri:  103821 päivää 284,25 vuotta
Inklinaatio:  3,225°
Fyysiset ominaisuudet
Absoluuttinen kirkkaus:  11,46
2014 MT69 on Kuiperin vyöhykkeeseen kuuluva transneptuninen kohde. Se kuuluu cubewanojen joukkoon ja se löydettiin Hubble-avaruusteleskoopilla vuonna 2014. Tämä pikkuplaneetta oli yksi NASA:n New Horizons -luotaimen mahdollisista ohilentokohteista, mutta sen sijasta valittiinkin Arrokoth.
2012 (albumi)

| 2012 Herra Huu |
| --- | --- | --- |

Studioalbumin tiedot
 Julkaistu: 7. maaliskuuta 2012
 Formaatti: CD
 Tuottaja(t): Huge L
 Tyylilaji: rap
Listasijoitukset
  Suomen virallinen lista: 45.
Huge L:n muut julkaisut
| Ei toivottuja lastenlauluja 2012 | 2012 2012 | UG/OD – Fatta platta 2012 |
2012 on Huge L:n albumi, joka julkaistiin 7. maaliskuuta 2012. Huge L käyttää albumilla edellisen Ei toivottuja lastenlauluja -albumin tapaan nimeä Herra Huu. Albumin kappaleista "Jytky", "Ei rappiolemusta", "Yö taksi" ja "Pidä" on julkaistu musiikkivideot. Albumi nousi Suomen virallisen albumilistan sijalle 45 viikolla 11/2012.
Kappaleet

Pidä
Mitä meinaat tehdä?
Apina orkesteris
Lempibiisi
Ei rappiolemusta
Hartsipoppa
Pimmeet
Hiljainen mäki
Laiska
Työn välittämätön
Jytky
Skippaa neula
Tervetullut
Yö taksi
Arvostelut

Desibeli.net:
Aapo Vilhunen

Aapo Uolevi Vilhunen (18. joulukuuta 1935 Helylä, Sortavalan maalaiskunta – 30. elokuuta 2023) oli suomalainen näyttelijä.
Nuoruuden musiikkiopintojen jälkeen hän työskenteli näyttelijä-järjestäjänä Jyväskylän kaupunginteatterissa sekä näyttelijänä Hämeenlinnan Teatterissa, kunnes siirtyi MTV-teatterin näyttelijäksi vuosiksi 1973–1989. Hän näytteli myös Suomen Kansallisteatterissa sekä elokuvien sivurooleissa, muun muassa poliisina viidessä Spede Pasasen Uuno Turhapuro -elokuvassa ja suosituissa tv-sarjoissa Kotikatu ja Kaikki synnit.
Vilhunen antoi äänensä myös Vili Vilperi -piirrossarjan Herra Vompatille sekä useille hahmoille sarjoissa Kaukametsän pakolaiset ja Nooan saari.
Vuonna 2013 Vilhuselle myönnettiin Suomen Teatterijärjestöjen Keskusliiton kultainen kunniamerkki.
Filmografia

Marja pieni! (1972)
Amalia (1973)
Viu-hah hah-taja (1974)
Jouluksi kotiin (1975)
Simpauttaja (1975)
Hänen olivat linnut (1976, televisioelokuva)
Pulakapina (1977)
Jäniksen vuosi (1977)
Metsästys joulun alla (1977, televisioelokuva)
Rautakauppias Uuno Turhapuro – presidentin vävy (1978)
Tup akka lakko (1980)
Sotamies Jokisen vihkiloma (1981, televisioelokuva)
Uuno Turhapuron aviokriisi (1981)
Hamsterit (1982, televisioelokuva)
Uuno Turhapuro menettää muistinsa (1982)
Uuno Turhapuron muisti palailee pätkittäin (1983)
Skorpionin tanssi (1985)
Lyhyet erikoiset (1986, televisiosarja)
Uuno Turhapuro muuttaa maalle (1986)
Ei jälkeäkään (1988)
Lentsu (1990, televisiosarja)
Syysmuutto (1991)
Vääpeli Körmy ja marsalkan sauva (1990)
Hurmaava joukkoitsemurha (2000)
Emmauksen tiellä (2001)
Salatut elämät (2003–2004, televisiosarja)
Röyhkeä diplomaatti (2008)
Kotikatu (2010, televisiosarja)
Tappajan näköinen mies (2011, televisiosarja)
Pientä laittoa (2019, televisiosarja)
Kaikki synnit (2022, televisiosarja)
Aiheesta muualla

Aapo Vilhunen Elonetissä.
Aapo Vilhunen Internet Movie Databasessa. (englanniksi)
Uudenseelanninjuutalaiset

| Uudenseelanninjuutalaiset |
| --- | --- |
Väkiluku:  1 599–6 858
Kielet:  englanti, jiddiš, heprea
Uskonnot:  juutalaisuus
Uudenseelanninjuutalaiset ovat Uudessa-Seelannissa asuvia juutalaisia. Vuoden 2006 väestönlaskennan mukaan maassa asui 6 858 henkilöä, jotka ilmoittivat uskonnokseen juutalaisuuden, mutta vain 1 599 henkilöä, jotka ilmoittivat etniseksi taustakseen juutalaisen, israelilaisen tai heprealaisen.
Historia

Juutalaisia alkoi tulla pienissä määrin Uuteen-Seelantiin samaan aikaan eurooppalaissiirtolaisten kanssa 1800-luvun alkupuolella. Englannista tulleet juutalaiskauppiaat John Montefiore, Joel Polack ja David Nathan olivat aktiivisia Pohjoissaarella jo 1830-luvulla. Juutalaisia oli myös ensimmäisten Wellingtonin alueen siirtolaisten mukana 1843. Juutalaisia tuli enemmän kultakuumeen aikana 1860-luvulla. Tuolloin heitä tuli Englannin lisäksi myös Saksasta ja Puolasta. Venäjältä ja Puolasta heitä tuli myös pakoon vuoden 1881 vainoja. Suurin osa tuli kuitenkin edelleen Britanniasta tai Australian kautta. Juutalaiset sopeutuivat elämään Uudessa-Seelannissa melko hyvin. Toisin kuin esimerkiksi tuon ajan Britanniassa, juutalaisia ei juuri syrjitty. 1800-luvun aikana perustettiin useita synagogia esimerkiksi Dunediniin, Christchurchiin, Wellingtoniin ja Aucklandiin.
1900-luvulla juutalaisia alkoi tulla suuremmassa mittakaavassa muualtakin kuin Britanniasta. Heitä pakeni esimerkiksi natsi-Saksasta ennen toisen maailmansodan alkua. Sodan jälkeen heitä pakeni myös esimerkiksi Unkarista epäonnistuneen Unkarin kansannousun jälkeen. 1980- ja 1990-lukujen aikana juutalaisia tuli etenkin Neuvostoliiton alueelta. Vielä hiljattaisempia muuttajia ovat Israelista ja Etelä-Afrikasta tulleet juutalaiset. Juutalaisten määrää on toisaalta vähentänyt heidän muuttonsa Israeliin, Britanniaan ja Australiaan.
Kulttuuri

Uudessa-Seelannissa toimii useita eri alojen juutalaisia seuroja sekä juutalaisia kouluja ja päiväkoteja. Juutalaiset julkaisevat myös omaa lehteään nimeltä The New Zealand Jewish Chronicle. Juutalaisyhteisön päämiehenä toimii virallisesti Kansainyhteisön päärabbi. Pääosa maan rabeista palkataan ulkomailta. Uudenseelanninjuutalaiset ovat ottaneet osaa myös siionistiseen liikkeeseen. Yhteisö on muun muassa kerännyt rahaa Israelissa tehtyihin ympäristöhankkeisiin.
1800-luvulla rakennettu Aucklandin synagoga.
Verhnjaja Toiman piiri

| Verhnjaja Toiman piiri Верхнето́емский райо́н Verhnetojemski raion |
| --- | --- |

 Lippu:  Vaakuna
 Verhnjaja Toiman piirin sijainti Arkangelin alueen kartalla.
Perustettu:  1924
Hallinto:  
 – hallinnollinen keskus:  Verhnjaja Toima
Pinta-ala:  20 450 km²
Väkiluku (2010):  17 060
Verhnjaja Toiman piiri (ven. Верхнето́емский райо́н, Verhnetojemski raion) on paikallinen itsehallintoalue Arkangelin alueella Venäjällä. Alueen kaakkoisosassa Vienanjoen varrella sijaitsevan piirin pinta-ala on 20 450 neliökilometriä. Asukkaita piirissä oli 17 060 henkeä (väestönlaskenta 2010).
Vuonna 1924 perustetun piirin hallinnollinen keskus on Verhnjaja Toiman kylä (3 462 as.). Piiriin kuuluu 9 maalaiskuntaa:
Afanasjevskoje (ven. Афанасьевское; keskuspaikka Voznesenskoje, ven. Вознесенское)
Dvinskoi (ven. Двинской)
Fedkovskoje (ven. Федьковское; keskuspaikka Avnjugski, ven. Авнюгский)
Gorkovskoje (ven. Горковское; keskuspaikka Sogra, ven. Согра)
Putšužskoje (ven. Пучужское; keskuspaikka Kondratovskaja, ven. Кондратовская)
Seftrenskoje (ven. Сефтренское; keskuspaikka Zelennik, ven. Зеленник)
Timošinskoje (ven. Тимошинское; keskuspaikka Semjonovskaja-1, ven. Семеновская-1)
Verhnjaja Toima (ven. Верхняя Тойма)
Vyiskoje (ven. Выйское; keskuspaikka Okulovskaja, ven. Окуловская)
Tärkeimmät elinkeinot ovat puunhankinta ja -jalostus sekä karjatalouteen, pellavan, perunan ja vihannesten viljelyyn erikoistunut maatalous.
Aiheesta muualla

Wikimedia Commonsissa on kuvia tai muita tiedostoja aiheesta .
Piirin kotisivut (venäjäksi) (vtojma.ru)
Verhnjaja Toiman piiri Arkangelin alueen sivustolla (Arkistoitu – Internet Archive) (venäjäksi)
Verhnjaja Toimalle omistettu sivusto (venäjäksi)
Venevaja

Venevajoja Houtskarissa.
Venevaja on rakennus, joka on osittain tai kokonaan vedessä ja on tarkoitettu veneen ja veneilytarvikkeiden säilömiseen.
Suomessa ja Ruotsissa venevajat ovat perinteinen näky saaristossa, jossa elanto saatiin pääosin merestä. Kalastuslaivojen suurentuminen 1900-luvulla sekä maankohoamisen aiheuttama rannikkovesien madaltuminen teki monista vanhoista venevajoista käyttökelvottomia. 1900-luvulla rakennettiin suurempia ja syvemmällä sijaitsevia venevajoja.
Aiheesta muualla

Kuvia tai muita tiedostoja aiheesta Venevaja Wikimedia Commonsissa
200 metrin juoksu olympialaisissa

| Yleisurheilu olympialaisissa 200 metrin juoksu  |
| --- | --- |
 Miesten loppukilpailu vuonna 2008.
Laji:  Yleisurheilu
Olympialajina:  Miehet 1900– Naiset 1948–
Olympiaennätykset
Miehet:   Usain Bolt 19,30 (2012)
Naiset:   Florence Griffith-Joyner 21,34 (1988)
Kahdensadan metrin juoksu on ollut kesäolympialaisten ohjelmassa toisista nykyaikaisista olympialaisista alkaen, vuodesta 1900. Naisten 200 metrin juoksu on ollut olympialajina vuoden 1948 olympialaisista. Eniten kultamitaleita ovat voittaneet yhdysvaltalaiset juoksijat.
Mitalitaulukot > Naiset

|  Naisten 200 metrin juoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1948 Lontoo tulokset |   Fanny Blankers-Koen (NED) |   Audrey Williamson (GBR) |   Audrey Patterson (USA) |  |
| 1952 Helsinki tulokset |   Marjorie Jackson (AUS) |   Bertha Brouwer (NED) |   Nadežda Hnykina-Dvališvili (URS) |  |
| 1956 Melbourne tulokset |   Betty Cuthbert (AUS) |   Christa Stubnick (EUA) |   Marlene Matthews (AUS) |  |
| 1960 Rooma tulokset |   Wilma Rudolph (USA) |   Jutta Heine (EUA) |   Dorothy Hyman (GBR) |  |
| 1964 Tokio tulokset |   Edith McGuire (USA) |   Irena Kirszenstein (POL) |   Marilyn Black (AUS) |  |
| 1968 México tulokset |   Irena Szewinska (POL) |   Raelene Boyle (AUS) |   Jenny Lamy (AUS) |  |
| 1972 München tulokset |   Renate Stecher (GDR) |   Raelene Boyle (AUS) |   Irena Szewinska (POL) |  |
| 1976 Montréal tulokset |   Bärbel Eckert (GDR) |   Annegret Richter (FRG) |   Renate Stecher (GDR) |  |
| 1980 Moskova tulokset |   Bärbel Wöckel (GDR) |   Natalja Botšina (URS) |   Merlene Ottey (JAM) |  |
| 1984 Los Angeles tulokset |   Valerie Brisco-Hooks (USA) |   Florence Griffith (USA) |   Merlene Ottey-Page (JAM) |  |
| 1988 Soul tulokset |   Florence Griffith-Joyner (USA) |   Grace Jackson (JAM) |   Heike Drechsler (GDR) |  |
| 1992 Barcelona tulokset |   Gwen Torrence (USA) |   Juliet Cuthbert (JAM) |   Merlene Ottey (JAM) |  |
| 1996 Atlanta tulokset |   Marie-José Pérec (FRA) |   Merlene Ottey (JAM) |   Mary Onyali (NGR) |  |
| 2000 Sydney tulokset |   Pauline Davis-Thompson (BAH) |   Susanthika Jayasinghe (SRI) |   Beverly McDonald (JAM) |  |
| 2004 Ateena tulokset |   Veronica Campbell (JAM) |   Allyson Felix (USA) |   Debbie Ferguson (BAH) |  |
| 2008 Peking tulokset |   Veronica Campbell-Brown (JAM) |   Allyson Felix (USA) |   Kerron Stewart (JAM) |  |
| 2012 Lontoo tulokset |   Allyson Felix (USA) |   Shelly-Ann Fraser-Pryce (JAM) |   Carmelita Jeter (USA) |  |
| 2016 Rio de Janeiro tulokset |   Elaine Thompson (JAM) |   Dafne Schippers (NED) |   Tori Bowie (USA) |  |
| 2020 Tokio tulokset |   Elaine Thompson-Herah (JAM) |   Christine Mboma (NAM) |   Gabrielle Thomas (USA) |  |
| 2024 Pariisi tulokset |   Gabrielle Thomas (USA) |   Julien Alfred (LCA) |   Brittany Brown (USA) |  |
  Lähde: Athletics — 200 metres, Women Olympedia. Viitattu 17.8.2024. (englanniksi) Olympic Athletics Schedule – Women's 200m – Paris 2024 olympics.com. Viitattu 17.8.2024. (englanniksi)
Venezuela kesäolympialaisissa 1948

Venezuela osallistui Lontoon kesäolympialaisiin 1948 joukkueella, johon kuului vain yksi urheilija, eli pyöräilijä Julio César León, joka toimi myös maan lipunkantajana avajaisissa. Hän ei saavuttanut mitaleita tai suurta menestystä.
Joukkue > Pyöräily

Julio César León - Miesten pyöräilyn sprintti ja 1 000 metrin aika-ajo
Uudenseelanninhollantilaiset

| Uudenseelanninhollantilaiset |
| --- | --- |
Väkiluku:  28 641
Kielet:  englanti, hollanti
Uskonnot:  protestanttisuus, katolilaisuus
Uudenseelanninhollantilaiset ovat Uudessa-Seelannissa asuvia hollantilaisia. Vuoden 2006 väestönlaskennan mukaan Uudessa-Seelannissa asui 28 641 itsensä hollantilaiseksi mieltävää ja 22 101 Alankomaissa syntynyttä. Jonkin asteista hollantilaista perimää on arviolta 100 000 uusiseelantilaisella.
Historia

Ensimmäinen Uuden-Seelannin nähnyt eurooppalainen oli hollantilainen Abel Tasman vuonna 1642. Hänen laivansa ankkuroitui Golden Bayhin, minkä jälkeen neljä hänen miehistönsä jäsentä kuoli yhteenotossa maorien kanssa. Tästä syystä paikka tunnetaan myös nimellä Murderers Bay. Hollantilainen kartantekijä antoi alueelle nimen Nieuw Zeeland eli Uusi Zeeland. Hollantilaiset eivät kuitenkaan muuttaneet merkittävissä määrin alueelle ennen 1850-luvun puoliväliä, vaikkakin heitä oli ensimmäisten siirtolaisten joukossa. Vuoden 1874 väestönlaskennassa 300 000 siirtolaisen joukossa oli vain 127 Alankomaissa syntynyttä. Kuuluisia varhaisia hollantilaissiirtolaisia olivat muun muassa taidemaalari Petrus van der Velden ja pääministeri Sir Julius Vogel. 1880-luvulla hollantilainen Gerrit van Asch perusti Uuteen-Seelantiin maailman ensimmäisen valtion ylläpitämän koulun kuuroille. 1900-luvulla hollantilaisia kannustettiin muuttamaan Uuteen-Seelantiin heidän "arjalaisuutensa" takia. Toisen maailmansodan jälkeen hollantilaisia tuli pahoin kärsineistä Alankomaista ja lisäksi Alankomaiden Itä-Intiasta, josta tuli myöhemmin itsenäinen Indonesia. Vuosien 1951 ja 1955 välillä Uuteen-Seelantiin tuli 10 583 hollantilaista. Alankomaiden toipuessa sodasta tulijoiden määrä romahti.
Kulttuuri

Hollantilaiset sulautuivat yhteiskuntaan nopeasti, eikä omien juurien ylläpito ollut yleistä. Vuonna 1984 Christchurchissä tehdyn selvityksen mukaan yli puolet hollantilaisista ei osallistunut tai osallistui vain harvoin hollantilaisten järjestöjen toimintaan. Hollantilaisia juuria on sittemmin yritetty elvyttää ja 1990-luvulta lähtien on pyritty järjestämään esimerkiksi hollannin kielen opetusta ja hollannin kielisiä radiolähetyksiä.
Hollantilaisen tuulimyllyn jäljennös Foxtonissa.
Varun Badola

Varun Badola
Varun Badola (s. 7. tammikuuta 1974) on intialainen televisio- ja elokuvanäyttelijä, -käsikirjoittaja ja -ohjaaja.
Badola aloitti toimintansa televisio- ja elokuvatuotannoissa pukusuunnittelijana. Tämän jälkeen hän ryhtyi käsikirjoittajamaan ja ohjaamaan. Badola tutustui Antakshari-musiikkiohjelman tekemisen yhteydessä Rajeshwari Sachdeviin, jonka kanssa meni naimisiin marraskuussa 2004. Pariskunnalla on yhteinen lapsi. Badola tuli kuuluisaksi varsinkin rooleistaan televisiosarjoissa Des Mein Niklla Hoga Chand ja Koshish – Ek Aashaa. Hän on esiintynyt myös elokuvissa ja tositelevisiossa. Vuonna 2018 Badola teki vaimonsa kanssa yhteistyötä runoilija Dharamvir Bharatin rakkauskirjeisiin pohjautuvassa näytelmässä Shabd Leela.
Aiheesta muualla

Varun Badola Internet Movie Databasessa. (englanniksi)
Uudenseelanninenglanti

Uudenseelanninenglanti on Uudessa-Seelannissa puhuttava englannin kielen murre. Uudenseelanninenglannille läheisintä sukua oleva englannin murre on australianenglanti. Uuden-Seelannin englanti poikkeaa australianenglannista pääasiassa ääntämiseltään ja lainasanastoltaan. Myös uudenseelanninenglannin sisällä on murre-eroja.
Uudenseelanninenglannissa on myös vaikutteita maorin kielestä. Siinä käytetään toisinaan muun muassa maorinkielisiä tervehdyksiä, kuten ”Kia ora!”
Uudessa-Seelannissa käytetään myös useita maorista lainaamattomia sanoja, jotka esiintyvät vain Uuden-Seelannin tai Uuden-Seelannin sekä Australian murteissa. Niitä ovat muun muassa:
arvo – iltapäivä
brekkie – aamupala
choice! – loistavaa! hyvä idea!
footy – jalkapallo
flash – viileä, tyylikäs, kallis
Jafa – aucklandilainen; halventavana pidetty
Mainland – Uuden-Seelannin Eteläsaari
pom – brittiläinen henkilö
scarfie – yliopisto-opiskelija, erityisesti Otagon yliopistossa.
West Island – Australia
Oikeinkirjoitus

Uudessa-Seelannissa käytetään lähtökohtaisesti brittiläistä oikeinkirjoitusohjetta (esim. "colour" tai "programme").
Aiheesta muualla

New Zealand Dictionary Centre ( Arkistoitu – Internet Archive) (englanniksi)
New Zealand English in the 21st century (Arkistoitu – Internet Archive) (englanniksi)
Kiwi Words & Phrases (Arkistoitu – Internet Archive) (englanniksi)
Varuboden-areena

| Varuboden Areena |
| --- | --- |

Rakennuksen tiedot
Avattu:  6. syyskuuta 2002
Kenttä:  jää
Katsojakapasiteetti
 1000 
Lisää rakennusartikkeleitaArkkitehtuurin teemasivulla
Varuboden-areena on Kirkkonummella sijaitseva jääkiekko- ja monitoimihalli, joka toimii Kirkkonummen Salamoiden kotiareenana sekä Kirkkonummen taitoluisteluklubin harjoitushallina. Hallin omistaa Kirkkonummen Monitoimihalli Oy, jonka suurimmat omistajat ovat Community Centre Service Oy ja Kirkkonummen kunta. Halli avattiin 6. syyskuuta 2002 ja yhtenä hallin perustajista oli jääkiekkoilija Teemu Selänne, jonka nimikkoparkkipaikka sijaitsee hallin pihassa. Hallin kapasiteetti on noin 1 000 paikkaa. Halli on toiminut myös rullakiekon SM-sarjassa pelanneen ja Suomen mestaruudenkin voittaneen Kirkkonummen Thunderin kotihallina. Hallissa toimii myös sport cafe. Hallin yläkerrassa sijaitsee keilahalli.
Varuboden-Areenan osoite on Vanha Rantatie 8, 02400 Kirkkonummi.
Aiheesta muualla

Varuboden-areena.com
Valkeislampi (Hartola)

| Valkeislampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°36′38″N, 25°53′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskujoki:  ei laskuojaa 
Järvinumero:  14.813.1.014
Mittaustietoja
Pinnankorkeus:  126,6 m  
Pituus:  190 m  
Leveys:  160 m  
Rantaviiva:  0,512 km  
Pinta-ala:  2,01 ha  
Saaria:  ei saaria 
 fiValkeislampi 
Valkeislampi  on Päijät-Hämeessä Hartolassa  Ylemmäisten lähellä sijaitseva lampi.
Maantietoa

Lampi on 190 metriä pitkä, 160 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Vähäjoen valuma-alueeseen (14.813) se kuuluu. Lammen vedenpinnan korkeus on 126,6 metriä mpy.
10,000 Maniacs

10,000 Maniacs
10,000 Maniacs on yhdysvaltalainen pop-rockyhtye.